Studio Barrandov

Studio Barrandov (češko Barrandov Studio a.s.) je kompleks filmskih studiev v Praški četrti Barrandov. Je med največjimi filmskimi studii v Evropi. Zaradi dolge tradicije in številnih tam posnetih hollywoodskih filmih (npr. Casino Royale, Zgodbe iz Narnije: Lev, čarovnica in omara, Misija: Nemogoče) je znan kot »srednjeevropski Hollywood«. Zgodovina Začetki (1931-1940) Studio je nastal na pobudo Miloša Havla, češkega filmskega producenta in enega od pionirjev češkega zvočnega filma. Leta 1921 je ustanovil filmski studio A-B, ki je imel prostore v Praški četrti Vinohrady. Zaradi potreb zvočnega filma so se pojavile potrebe po novih prostorih. Njegov brat, gradbeni podjetnik Vaclav Maria Havel (oče prvega predsednika samostojne Češke Vaclava Havla) je načrtoval stanovanjsko sosesko na takratnem obrobju Prage, ki je ime dobilo po francoskem paleontologu Joachimu Barrandu, ki je na tem območju v 19. stoletju raziskoval fosile. Miloš Havel je bratu predlagal, da zgradi tudi filmski studio. Gradnja studia se je začela leta 1931 in zaključila 1933. Istega leta so snemali svoj prvi film, Umor v Ostrovni ulici (češko Vražda v Ostrovní ulici). Število posnetih filmov je hitro naraščalo. A-B je imel tristo zaposlenih, posneli so do 80 filmov na leto in pritegnili pozornost tujih producentov. Med drugo svetovno vojno (1940-1945) Leta 1940 so nacisti prisilili Havla, da proda svoj delež v A-B in ga leto kasneje preimenovali v Prag-Film. Havel je studio še naprej vodil in ščitil zaposlene pred prisilnim delom. Nacisti so se zavedali propagandne moči filmskega medija, zato so studijske objekte dodatno razširili. V studiu so poleg nemških še naprej snemali tudi češke filme, le da so se slednji izogibali aktualnim in zgodovinskim temam. Po vojni in češki novi val (1945-1991) Leta 1945 so studio nacionalizirali pod okriljem organizacije Československý státní film (češki državni film). Milošu Havlu so sodili kot kolaborantu, a so ga zaradi pomanjkanja dokazov oprostili. Kljub temu so mu prepovedali delo na filmu. Komunistična oblast je zapovedala uniformno ustvarjanje v okvirih socialnega realizma. Sodelovanje s tujimi filmskimi produkcijami je bilo omejeno skoraj izključno na Vzhodni blok. Leta 1957 je studio dobil uradno ime Filmové studio Barrandov (filmski studio Barrandov). Praška pomlad leta 1968 je v kinematografijo prinesla nov val ustvarjalnosti, t.i. češki novi val. V studiu so snemali številni češki filmarji, med drugimi Věra Chytilová, Jan Němec, Jiří Menzel, Miloš Forman. Ravno v času praške pomladi so snemali prvi hollywoodski film na takratnem Češkoslovaškem, Most pri Remagenu|en (The Bridge at Remagen). Zaradi sovjetske invazije je filmska ekipa snemanje prestavila v Nemčijo. V 1970-ih in 1980-ih letih je studio produciral povprečno 70 filmov na leto, med drugim Formanov z osmimi oskarji nagrajen Amadeus. Privatizacija (1991-danes) Do leta 1991 je država popolnoma subvencionirala češko filmsko produkcijo, tega leta pa je podporo ukinila. Leta 1992 je studio bil privatiziran. V nekaj letih po tem je studio vodilo nekaj različnih podjetij, leta 1996 ga je prevzela družba Moravia Steel. Studio ni bil pripravljen delovati na svobodnem trgu, leta 2000 je bil pred stečajem. Rešili so se z usmeritvijo na velike tuje produkcije. V letih 2003 do 2008 se je število tujih produkcij zmanjševalo, ker so bližnje države, kot so Madžarska, Romunija in Bolgarija, tujim produkcijam nudile finančne ugodnosti. Po letu 2008 je tudi Češka začela vzpostavljati subvencioniranje filmskih produkcij. Do leta 2015 je češka filmska industrija spet postala konkurenčna. Pandemija covida-19 leta 2020 je zmanjšala število tujih produkcij. S strogimi higienskimi ukrepi so snemanja že leta 2021 potekala skoraj v predpandemijskem obsegu. Tuje ekipe so se ob prihodu morale testirati za covid in ostati v karanteni do izida testov. Na snemanjih je nastal nov filmski poklic – »covid marshal« (covid nadzornik), ki nadzoruje, da se upoštevajo vsi higienski ukrepi. Stavka ceha ameriških igralcev in scenaristov leta 2023 je ustavila velike filmske projekte, ki so potekali na Češkem. Več tisoč delavcev v filmski industriji je ostalo brez dela. Število tujih produkcij je zmanjšalo tudi prenehanje celoletnega sprejemanja prijav za podporo, ker je sistem bil preobremenjen. Objekti, oprema, storitve V kompleksu je 9 velikih in dva manjša studia, še dva sta v gradnji (dokončanje predvideno v letu 2026). Ima dve stalni zunanji sceni: srednjeveško mesto in pariška ulica. Ima delavnice za izdelavo scen in dekoracij, zbirko čez 600.000 kostumov in rekvizitov ter sinhronizacijski studio. Izbrane produkcije Strogo nadzorovani vlaki (1966) Gori, gospodična (1967) Yentl (1983) Amadeus (1984) Kafka (film) (1991) Misija: Nemogoče (1996) Vitezova usoda (2001) Snowpiercer (2013) Sklici Zunanje povezave Uradno spletno mesto Article about Barrandov Studio – 18 January 2007 | Ondřej Lipár – official Czech Republic website